open-index/open-wikipedia-markdown huggingface dataset:
Eric O'Dell

**Eric O'Dell** (sündinud 21. juunil 1990 Ottawas) on Kanada jäähokimängija, kes mängib KHL-i klubis Moskva Dinamo keskründajana.

Aastatel 2007–2011 mängis ta Ontario Hockey League'i klubis Sudbury Wolves.

2008. aastal valis Anaheim Ducks ta NHL-i ''draft''is 39. valikuna. NHL-is debüteeris ta hooajal 2013–14 Winnipeg Jetsi meeskonnas, kus mängis ka järgmisel hooajal. Aastatel 2011–2015 mängis ta põhiliselt Jetsi farmklubi St. John's IceCapsi ridades AHL-is. Hooajal 2015–16	mängis ta AHL-is veel Binghamton Senatorsis ja Rochester Americansis.

2016. aastal suundus O'Dell KHL-i, liitudes HK Sotšiga, kus mängis kokku kolm hooaega. 2019. aasta mais sõlmis ta üheaastase lepingu Magnitogorski Metallurgiga. 2020. aasta juunis siirdus ta Novosibirski Sibiri. 2021. aasta juulis sõlmis ta lepingu Moskva Dinamoga.

2019. aastal osales ta KHL-i tähtede mängul.

2018. aasta taliolümpiamängudel võitis ta Kanada jäähokikoondise koosseisus pronksmedali.

## Viited

## Välislingid
* Eric O'Dell KHL.ru lehel
* Eric O'Dell NHl.com lehel
* Eric O'Dell hockeydb.com lehel
Lanohi keel

**Lanohi keel** on austroaasia keelte moni-khmeeri keelkonda kuuluv keel, mida kõnelevad aslid Malaisias Malaka poolsaarel. Keelt räägitakse Peraki osariigis.

Kõnelejate arv oli 2008. aastal 240.

Lanohi keeles on mitu murret, kuid vaid semnami murret räägitakse veel igapäevakeelena.

## Viited

## Välislingid
*https://glottolog.org/resource/languoid/id/lano1248
Rein Sallo

**Rein Sallo** (13. november 1932 – 3. veebruar 2004) oli Eesti NSV partei- ja riigitegelane.

Aastatel 1952–1954 teenis Nõukogude armees. 1955. aastast oli ta ELKNÜ Tapa Rajoonikomitee instruktor, 1955–1959 ELKNÜ Türi Rajoonikomitee esimene sekretär, seejärel ELKNÜ Paide Rajoonikomitee esimene sekretär. Aastatel 1960–1964 õppis ta Leningradi Kõrgemas Parteikoolis. 1964. aastast oli ta EKP Nõukogude Parteikooli parteikomitee sekretär, seejärel EKP Keskkomitee partei-organisatsioonilise töö osakonna instruktor, hiljem inspektor. Aastatel 1971–1981 oli ta EKP Rapla Rajoonikomitee esimene sekretär. Ta oli NLKP liige 1957. aastast. 

Aastatel 1981–1984 oli ta Eesti NSV Riikliku Töökomitee esimehe asetäitja.

Aastatel 1975–1985 oli ta Eesti NSV Ülemnõukogu IX ja X koosseisu saadik.

Ta on maetud Tallinna Metsakalmistule.

## Viited
David Rundblad

**Nils David Rundblad** (sündinud 8. oktoobril 1990 Lyckseles) on Rootsi jäähokimängija, kes mängib kaitsjana KHL-i klubis Oulun Kärpät.

Ta alustas klubikarjääri Rootsi klubis Skellefteå. Hooajal 2010–11 oli ta Skellefteåga Rootsi liigas teisele kohale. Ta andis 2010–11 põhihooajal kõikidest mängijatest enim väravasööte ja valiti samal hooajal liiga parimaks uustulnukaks.

2009. aastal valis St. Louis Blues ta NHL-i ''draft''is 17. valikuna. NHL-i debüteeris ta hooajal 2011–12 Ottawa Senatorsi meeskonnas. 2011. aasta detsembris liitus ta Phoenix Coyotesiga. NHL-is on ta mänginud veel ka Chicago Blackhawksi meeskonnas, kellega võitis 2015. aastal Stanley karika.

Hooajal 2016–17	mängis ta Šveitsi kõrgliiga klubis ZSC Lions, kus ta oli juba eelmine hooaega mõnda aega laenul mänginud. 2017. aasta mais liitus ta Peterburi SKA-ga. Hooaja 2019–20 teises pooles siirdus ta HK Sotšisse, kus mängis kuni 2022. aastani.

2022. aasta juunis sõlmis ta üheaastase lepingu Kärpätega.

2011. aasta maailmameistrivõistlustel võitis ta Rootsi jäähokikoondise koosseisus hõbemedali.

## Viited

## Välislingid
* David Rundblad KHL.ru lehel
* David Rundblad NHL.com lehel
* David Rundblad hockeydb.com lehel
Alwin Wieck

**Friedrich Alwin Feodor Wieck** (27. august 1821 Leipzig – 21. oktoober 1885 Dresden) oli saksa viiuldaja ja klaveriõpetaja, pianisti ja helilooja Clara Schumanni vend.

## Elukäik
Alwin Wiecki isa oli Friedrich Wieck ja ema Mariane Wieck (neiupõlvenimi *Tromlitz*). Isa oli hariduselt teoloog, kuid kirest muusika vastu tegutses ta klaveriõpetajana. Samuti asutas ta klaverivabriku ja muusikaraamatukogu. Alwini ema oli laulja ja pianist, andis samuti klaveritunde. Alwini emapoolne vanaisa oli flötist Johann George Tromlitz. Alwini õde Clara andis talle alates 1831. aastast klaveritunde, olles ise 12-aastane.

Alwin õppis isa juhendamisel klaverit ja Ferdinand Davidi juhendamisel viiulit. 1843. aastal kolis ta Tallinna. Kui Clara ja Robert Schumann 1844. aasta Venemaa-reisil Tartut külastasid, pidid nad külastama ka Tallinna. Alwin Wieck oli publikut selleks juba ette valmistanud ja avaldanud 1844. aasta jaanuaris vastavad ajaleheteated. Schumannid siiski Roberti halvenenud tervisliku seisundi tõttu Tallinna ei jõudnud, sest Robert oli kõik Tartu-päevad “närvipalavikus”, nagu diagnoosisid kolm Tartu arsti, ning Schumannid kiirustasid Peterburi.

1849–1859 oli Alwin Peterburis Itaalia ooperiorkestri liige ja abiellus seal Paulina Henrika Elisabeth Steiniga (sündinud 7. oktoobril 1830). 1861. aastal pöördus Alwin Saksamaale tagasi ning elas ja töötas kuni surmani Dresdenis. 

Pärast esimese abielu lahutamist abiellus ta Emmaga (kelle isikust pole teada muud, kui et ta suri varakult). 

1872. aastal abiellus ta Coburgist pärit Therese Lucilie Hartmanniga, kes elas temast kauem.

Ta püüdis levitada oma isa õpetusi, mis viis hiljem konfliktini poolõe Mariega, kes uskus, et ainult tema suudab Friedrich Wiecki õpetamismeetodeid autentselt edasi anda. Mõlemad viisid klaveritunde läbi Wiecki meetodi järgi. Vahetult enne Alwini surma leppisid õde-venda Clara palvel siiski ära.

Viimati elas Alwin Wieck Dresdeni Inglise kvartalis Liege tänav 16 (tänapäeval Hans-Dankner-Straße), kus ta 64aastaselt suri. Ta on maetud Trinitatise kalmistule perekonna hauakambrisse, mis on tänapäevalgi säilinud.

## Viited
100 United Nations Plaza Tower

**100 United Nations Plaza Tower** on 170 meetri kõrgune postmoderne pilvelõhkuja, mis asub USA-s New Yorgis Midtown Manhattanil, Trump World Toweri, ÜRO peakvartali ja East Riveri lähedal. 52-korruseline kõrghoone, mis paikneb First Avenue ääres East 48th Streeti ja East 49th Streeti vahel, valmis 1986. aastal.

## Vaata ka
*United Nations Plaza
Noored Briti Kunstnikud

**Noored Briti Kunstnikud** (**Young British Artists**,  **YBA**) on briti kunstnike rühmitus, mis hakkas näitustel osalema 1988. aastal Londonis. Kui paljud YBA esimese põlvkonna kunstnikud lõpetasid 1980. aastate lõpus Goldsmithsi vabade kunstide õppekava, siis teine põlvkond oli pigem seotud Kuningliku Kunstikolledžiga. Rühmitusse kuuluvad sellised kunstnikud nagu Damien Hirst, Tracey Emin, Angus Fairhurst, Liam Gillick, Sarah Lucas jpt. YBA suur eestkõneleja ja toetaja oli mh reklaamiärimees Charles Saatchi.
Heiti Hääl

**Heiti Hääl** (sündinud 10. mail 1963) on eesti ettevõtja.

Ta on lõpetanud Tallinna 7. Keskkooli ja Tallinna Polütehnilise Instituudi ehitusteaduskonna. 

1980. aastate lõpul asus Hääle ettevõte tootma autode Tiki-Treileri kaubamärgiga järelhaagiseid.

1993. aastal asutas ta kütusefirma Alexela Oil ning on selle juhatuse liige. Alexela gruppi kuuluvad muu hulgas ka AS Balti Gaas, AS Reola Gaas ja Kiviõli Keemiatööstus. 

2018. aastal omandas Alexela AS-i 220 Energia, millega kaasnes märgatav turuosa suurenemine Eesti elektri- ja maagaasiturul.

2019. aastal ostis Alexela 50% Õhtuleht Kirjastuse aktsiatest. Alexela on Eesti Korvpalliliidu suurtoetaja.

2019. aastast on ta Tallinna Tehnikaülikooli nõukogu liige.

Ta kuulub Käsmu majaka sadama juhatusse.

2023. aasta sügisel osales Admiral Bellingshauseni ekspeditsioonil Gröönimaalt Arktika saarestikku.

Äripäeva 2025. aasta rikaste edetabelis hinnati tema vara väärtuseks 95,4 miljonit eurot, millega ta paigutus edetabelis 66. kohale.

## Isiklikku
Tema vend on Marti Hääl.

Tal on Käsmu sadamas laev.

## Tunnustus
*2010 – Harjumaa teenetemärk
*2015 – aasta kultuurisõber
*2017 – Eesti Olümpiakomitee teenetemärk
*2018 – aasta kultuurisõber
*2019 – Valgetähe III klassi teenetemärk

## Viited

## Välislingid
*"INTERVJUU | Heiti Hääl: eestlased maksid mullu elektri ja gaasi eest 1,2 miljardit eurot rohkem" Eesti Ekspress, 15. veebruar 2023
Piret Ellamaa

**Piret Ellamaa** (sündinud 12. detsembril 1978 Lääne-Virumaal Ao külas) on eesti klaasikunstnik.

## Haridus
Piret Ellamaa on õppinud Rakke Gümnaasiumis (1986–1997) ja Tallinna Sidekoolis kujundaja-kunstniku abi erialal (1997–1999). Lõpetanud Tallinna Pedagoogikaülikooli bakalaureuseõppe kunstiõpetaja erialal (2003) ja Eesti Kunstiakadeemia magistriõppe klaasikunsti erialal (2009).

## Töö ja looming
Piret Ellamaa magistritöö käsitles klaasi ühendamist teiste materjalidega klaasikunsti kontekstis. Ka oma loomingus on Piret Ellamaa ühendanud klaasi teiste meediumite ja materjalidega, sageli keraamikaga.

Piret Ellamaa on töötanud keraamikuna, keraamika- ja klaasikursuste juhendajana nii Eestis kui ka välismaal. Aastatel 2013–2019 oli ta Eesti Kunstiakadeemia klaasikunsti osakonna lepinguline õppejõud ja meister spetsialiseerudes klaasi sulatustehnikatele.

Näitustel osaleb Piret Ellamaa alates 2007. aastast. Ta on osalenud enam kui 40. näitusel, mitmetel klaasikunsti sümpoosionitel ja töötubadel Eestis ja mujal Euroopas.

Piret Ellamaa kuulub Eesti Kunstnike Liitu (aastast 2015), Eesti Klaasikunstnike Ühendusse (aastast 2009) ja on MTÜ Nõmme Klaasi- ja Keraamikastuudio juhatuse liige.

## Tunnustus
2010 Maks Roosma nimeline loominguline stipendium

2019 Glass Art Society 2019. aasta konverentsi näitusel Floridas tunnustus *honorable mention*

## Loomingu näiteid

Fail:Piret Ellamaa Parandatud 2009.jpeg|Parandatud, 2009
Fail:Milky Way 2013.jpg|Milky Way, 2013
Fail:Feminin 2015.jpg|Feminin, 2015
Fail:Resonants 2019.jpg|Resonants, 2019
Fail:Ideaalse rütmi otsingud.jpg|Ideaalse rütmi otsingud, 2019


## Viited
Ukraina valitsus

**Ukraina Ministrite Kabinet** (ukraina keeles Кабінет Міністрів України) on Ukraina täitevvõimu organ.

## Koosseis
### Peaminister ja asepeaministrid

## Vaata ka
*Ukraina valitsusjuhtide loend

## Viited

## Välislingid
*Eesti Vabariigi valitsuse ja Ukraina Ministrite Kabineti vaheline kokkulepe koostööst sertifitseerimistulemuste vastastikuses tunnustamises – RT II 1997, 36, 121
Pettai

**Pettai** on eesti perekonnanimi. Nimi on pärit männi võrukeelsest nimest petäi.

2022. aasta 1. jaanuari seisuga on perekonnanimi Pettai 240 mehel ja 242 naisel. Perekonnanimede levikult on Pettai meeste puhul 219. ja naiste puhul 251. kohal.
Perekonnanime Pettai kandja on keskmiselt 41 aasta vanune (mediaanvanus on 41). Perekonnanimi Pettai on levinuim Võru maakonnas, kus neid on maakonna 10 000 elaniku kohta 17,49.

Perekonnanimel on ka ühe t-ga variant **Petai**. 2022. aasta 1. jaanuari seisuga on perekonnanimi Petai 14 mehel ja 15 naisel. Perekonnanimede levikult on Petai meeste puhul 9016. ja naiste puhul 9078. kohal. Perekonnanime Petai kandja on keskmiselt 40 aasta vanune (mediaanvanus on 40).

## Nime kandjaid
*Aleksander Pettai, eesti pedagoog ja koorijuht, Vabadussõja veteran (1902–1997)
*Aleksander Pettai, eesti notar (1908–1974)
*Eino Pettai, eesti loomakasvatusteadlane (1936–2014) 
*Elmar Pettai, eesti kirjanik (1912–2008)
*Elmo Pettai, eesti tehnikateadlane (1950–)
*Ferdinand Pettai, eesti näitleja ja näitejuht (1888–1976)
*Iris Pettai, eesti majandusteadlane ja sotsioloog (1947–)
*Kaljus Pettai, eesti laulja ja malekohtunik (1888–1978)
*Paavo Pettai, eesti ettevõtja
*Raul Pettai, eesti elektroonikainsener (1928–)
*Taisi Pettai, eesti laulja (1989–)
*Vello Andres Pettai, eesti politoloog (1968–) 
*Vladimir Pettai, eesti rahvusest Venemaa jalgpallur ja jalgpallikohtunik (1973–2011)
*...

## Viited
Vladimir Arhipov

**Vladimir Arhipov** (sündinud 26. septembril 1955) on Eesti poliitik.

## Haridus
Ta on lõpetanud 1975. aastal Tallinna Raudteetranspordi Tehnikumi tehnik-elektromehaaniku kvalifikatsiooniga.

## Poliitiline karjäär
Arhipov oli Rahvaliidu liige aastatel 2002–2008. 2008. aastast on ta Keskerakonna liige. 

Arhipov oli Maardu linnapea 1995–1996 ning uuesti 2016–2024.

Arhipov kandideeris 1999. aasta Riigikogu valimistel Vene Erakonna Eestis nimekirjas ja sai 402 häält, kuid valituks ei osutunud.

2003. aasta Riigikogu valimistel kandideeris ta Eestimaa Rahvaliidu nimekirjas ja sai 153 häält, kuid valituks ei osutunud.

2011. aasta ja 2015. aasta Riigikogu valimistel kandideeris ta Keskerakonna nimekirjas ja sai vastavalt 531 ja 838 häält, kuid valituks ei osutunud.

2019. aasta Riigikogu valimistel kandideeris ta taas Keskerakonna nimekirjas ning osutus valituks (sai 944 häält). Ta loobus Riigikogu liikme kohast ning ei asunud ametisse. Tema asendusliikmena sai XIV Riigikogu liikmeks Kaido Höövelson.

Ta kandideeris 2023. aasta valimistel Riigikokku, kogus valimisringkonnas nr 4 (Harju- (v.a Tallinn) ja Raplamaa) 1103 häält ning ei osutunud valituks, kuid sai Riigikokku Jüri Ratase asendusliikmena, vande andis 15.07.2024.

## Tunnustus
*2025 Harjumaa teenetemärk

## Viited
Tirooli hagijas

**Tirooli hagijas** on Austriast Tiroolis pärit koeratõug.

Tõustandardis on koera kasutuse kohta kirjas järgmist: „Tirooli hagijas (*die Tiroler Bracke*) on ideaalne tarbekoer nii metsa- kui mägiküttidele. Ta töötab häälega hagijana (soolotöö) jäneste ja rebaste jahil ning verejäljekoerana kõikide ulukiliikide otsimisel.“

Sama allikas lisab koera käitumise/iseloomu kohta: „Tugeva närvikavaga, kirglik, tundliku ninaga jahikoer, kes on otsingul iseseisev ja jälitamisel järjekindel, hästi arenenud kõlava jäljekilkega, innukas jälitusel ja hea orientatsiooniga.“


Markantes Gesicht (Die Maske).jpg
Rüde im alter von 1. Jahr.jpg
3 Jahre junger Rüde Farbe schwarz rot oder rot mit schwarzem Mantel und Bracken-Stern weiß vor der Brust, Widerristhöhe 47 cm, Gewicht 16 kg..jpg


## Viited

## Kirjandus
* Renée Willes. *All världens hundraser*, Bromma 2003, ISBN 91-89090-79-9
* Carl-Johan Adlercreutz. *Hundar i världen*, Västerås 2006, ISBN 91-534-2870-6
* Desmond Morris. *Dogs*, North Pomfret, Vermont 2008, ISBN 978-1-57076-410-3

## Välislingid
* Tirooli hagijas koer.ee saidil
* Klub Tirolerbracke Österreich
* Klub Tirolerbracke Deutschland
Aleksei Jevgrafov

**Aleksei Jevgrafov** (sündinud 24. novembril 1979 Narvas) on Eesti poliitik, alates 5. aprillist 2023 XV Riigikogu liige.

## Haridus
Ta lõpetas aastal 1998 Narva Pähklimäe Gümnaasiumi ja aastal 2002 Tallinna Pedagoogikaülikooli haldusjuhtimise erialal (magistrikraadiga võrdsustatud kvalifikatsioon).

## Töö
Ta oli 4. detsembrist 2001 kuni 1. jaanuarini 2006 Reformierakonna liige.

7. novembrist 2017 kuni 15. märtsini 2019 oli Jevgrafov Narva abilinnapea linnamajanduse alal. 15. märtsil sai temast Narva linnapea kohusetäitja. 8. aprillist 2019 kuni 11. novembrini 2020 oli ta Narva linnapea. Sel päeval avaldas Narva linnavolikogu talle umbusaldust. Otsuse poolt oli 17 volikogu liiget 31-st.

16. detsembrist 2020 kuni 10. märtsini 2021 oli ta Narva haigla juhataja.

Alates 2021 aastast Narva linnavolikogu liige.

Ta kandideeris 2023. aasta valimistel Riigikokku, kogus valimisringkonnas nr 7 (Ida-Virumaa) 1405 häält, mis oli neljas tulemus maakonnas. Sai Riigikokku asendusliikmena. 

Alates 2023. aasta septembrist Narva haigla nõukogu liige. 

Ta kuulub Narva fraktsiooni. 

## Isiklikku
Jevgrafov on abielus ja tal on kaks poega.

## Viited
Donyell Malen

**Donyell Malen** (sündinud 19. jaanuaril 1999 Wieringenis) on Hollandi jalgpallur, kes mängib ründajana Itaalia kõrgliiga klubis AS Roma laenul Aston Villast ja Hollandi jalgpallikoondises.

Aastatel 2007–2015 kuulus ta Amsterdami Ajaxi ja 2015–2017 Arsenali noorteakadeemiasse.

2017. aasta augustis liitus ta PSV Eindhoveniga. Hooajal 2017–18 mängis ta põhiliselt Eindhoveni reservmeeskonna rivistuses Hollandi esiliigas ning lõi liigas 22 mänguga 13 väravat. Eindhoveni põhimeeskonnas debüteeris ta Hollandi kõrgliigas 3. veebruaril 2018 mängus PEC Zwollega. Esimese värava Hollandi kõrgliigas lõi ta 29. septembril 2018 mängus NAC Bredaga. Kokku lõi ta hooajal 2018–19 Hollandi kõrgliigas 10 väravat. Hooajal 2019–20 jäi tema arvele Hollandi kõrgliigas 11 väravat, millest viis lõi ta 14. septembril 2019 mängus Vitesse. Hooajal 2020–21 lõi ta kokku 27 väravat, millest 19 Hollandi kõrgliigas.

2021. aasta juulis sõlmis ta viieaastase lepingu Dortmundi Borussiaga.

Debüüdi Hollandi jalgpallikoondises tegi Malen 6. septembril 2019 EM-i valikmängus Saksamaa vastu ja lõi selles mängus ka kohe värava. Ta kuulus Hollandi koondisse 2021. aasta Euroopa meistrivõistlustel.

## Saavutused
;PSV Eindhoven
*Eredivisie: 2017–18
Aleksandr Sjomin

**Aleksandr Valerjevitš Sjomin** (vene keeles Александр Валерьевич Сёмин; sündinud 3. märtsil 1984 Krasnojarskis) on Venemaa jäähokimängija, kes mängib KHL-i klubis HK Vitjaz ründajana paremäärel.

Ta alustas klubikarjääri Venemaa klubides Tšeljabinski Traktor ja Togliatti Lada.

2002. aastal valiti ta NHL-i ''draft''is Washington Capitalsi poolt 13. valikuna. NHL-is debüteeris ta Capitsli meeskonnas hooajal 2003–04. Hooajal 2004–05 mängis ta taas NHL-i tööseisaku tõttu taas Togliatti Ladas. Ka hooajal 2005–06	mängis ta Venemaal, hooaja teises pooles Moskva oblasti Kimikis. 2006. aastal naasis ta Capitalsi, kus mängis järgmised kuus hooaega. NHL-is on ta mänginud veel kolm hooaega Carolina Hurricanesi (2012–2015) ja ühel hooajal Montreal Canadiensi meeskonnas (2015–16).

2015. aasta detsembris naasis Sjomin Venemaale, liitudes Magnitogorski Metallurgiga. 2016. aastal võitis ta Metallurgiga Gagarini karika.

Hooajal 2017–18	mängis ta Venemaa esiliiga klubis Krasnojarski Sokol. 2018. aasta mais liitus ta HK Vitjaziga.

2020. aastal valiti ta KHL-i tähtede mängule.

Venemaa jäähokikoondisega on Sjomin tulnud 2008. ja 2012. aastal maailmameistriks. Lisaks on ta maailmameistrivõistlustel võitnud veel ühe hõbe- ja ühe pronksmedali.

## Välislingid
* Aleksandr Sjomin KHL.ru lehel
* Aleksandr Sjomin NHL.com lehel
* Aleksandr Sjomin hockeydb.com lehel
Airi Põder

**Airi Põder** (sündinud 3. jaanuaril 1956) on eesti arst (dermatoveneroloog) ja õppejõud.

## Haridus
Ta on lõpetanud Tartu Riikliku Ülikooli arstiteaduskonna ravi erialal 1980. aastal. Stažeerinud Stockholmi Södersjukhuseti kliinikus, omandanud kogemusi sugulisel teel levivate infektsioonide diagnostika ja ravi alal Helsingi, Berliini, Rotterdami ja Londoni vastava eriala kliinikutes.

## Töö
Airi Põder töötab Tartu Ülikooli Kliinikumi nahahaiguste kliinikus arst-õppejõuna dermatoveneroloogia erialal. Praktiseerib ka OÜ STD&J erapraksises.

### Erialased projektid
* Seksuaalse Teel Levivate Infektsioonide Euroopa Diagnostika- ja Ravijuhendi (2002) toimetuskolleegiumi liige
* Seksuaalsel Teel Levivate Infektsioonide Eesti Diagnostika- ja Ravijuhendi (2003, 2007) toimetaja, (2015) üks koostajaid
* Euroopa Veneroloogia Konverentsi (2004 Kreekas) teadusliku komitee esimees
* Vastutav uurija kuues rahvusvahelises dermatoveneroloogiaalases kliinilises uuringus (HSV-infektsioon, HPV-infektsioon)
* Vastutav uurija kliinilises uuringus, mille käigus toimub 10–15-aastaste tüdrukute vaktsineerimine genitaalherpese vastu

## Liikmesus
* 1999 – Seksuaalsel Teel Levivate Infektsioonide Eesti Ühing (juhatuse liige, juhatuse esimees)
* 2018 – Eesti Naha- ja Suguhaiguste Arstide Selts (juhatuse liige ja erialanõunik)
* European Union Against Sexually Transmitted Infections (teadusnõukogu liige)
* 2009 – International Union Against Sexually Transmitted Infections (teadusnõukogu liige)

## Tunnustus
* 2011 – valiti Kuningliku Arstide Kolleegiumi (*Royal College of Physicians*) liikmeks.
* 2019 – IUSTI Euroopa teenetemedali kõrgeim järk – kuldmedal tulemusliku töö eest suguhaiguste ravis ja ennetuses üle maailma.

## Viited
Rein Ahman

**Rein Ahman** (sündinud 15. augustil 1943 Tartus) on eesti põllumajandustegelane ning endine Eesti NSV partei- ja riigitegelane.

1961. aastal lõpetas ta Märjamaa Keskkooli. 1969. aastal lõpetas ta Eesti Põllumajanduse Akadeemia põllumajanduse mehhaniseerimine eriala. 

Pärast EPA lõpetamist töötas insenerina Mooste näidissovhoosis ja Põlva rajooni Rahvasaadikute Nõukogu täitevkomitee põllumajandusvalitsuses. 

## Tegevus Eesti NSV valitsusasutustes ja NLKP-s
*1966 NLKP liige
*lõpetas ka Leningradi Kõrgema Parteikooli
*1978 EKP Põlva Rajoonikomitee organisatsioonilise osakonna juhataja
*1982 EKP Põlva Rajoonikomitee sekretär ja EKP Keskkomitee parteiorganisatsioonilise töö osakonna inspektor
*1985 EKP Põlva Rajoonikomitee esimene sekretär
*1985–1990 Eesti NSV Ülemnõukogu XI koosseisu saadik

## Tegevus Eesti Vabariigis
Pärast Eesti iseseisvuse taastamist töötas ta Põlva maakatastri juhatajana ja korraldas maareformi läbiviimist Põlva maakonnas.

## Viited
Emerilloni keel

**Emerilloni keel** on tupii-guaranii keelkonda kuuluv keel, mida räägivad tänapäeva Prantsuse Guajaanas Camopi ja Oiapocki jõe ning Maroni jõe ümbruses elavad emerillonid.

2012. aastal hinnati keele kõnelejate arvuks 400. Emerilloni keele rääkijad on võimelised aru saama vajampi keelest. Emerilloni keelt oskavad teise keelena ka mõned vajampid. Emerilloni keel on tõsiselt ohustatud.

Emerilloni keeles on 16 konsonant- ja 7 vokaalfoneemi. Sõnajärg on SOV. Kasutatakse tagasõnu ja prefikseid. Tegusõnade isikut ja arvu, aega ja aspekti märgitakse liidetega.

## Viited

## Välislingid
*http://www.endangeredlanguages.com/lang/2598
*http://glottolog.org/resource/languoid/id/emer1243
Brooks Macek

**Brooks Macek** (sündinud 15. mail 1992 Winnipegis Manitoba provintsis) on Saksamaa-Kanada jäähokimängija, kes mängib keskründajana KHL-i klubis Jekaterinburgi Avtomobilistis.

Ta sündis Kanadas ja alustas klubikarjääri Saskatchewan Junior Hockey League'is. 2008. aastal liitus ta Western Hockey League'i klubiga Tri-City Americans. Hooajal 2010–11 keskel liitus ta samasse liigasse kuuluva Calgary Hitmeniga.

2010. aastal valiti ta NHL-i ''draft''is Detroit Red Wingsi poolt 171. valikuna, kuid NHL-is ei ole ta kunagi mänginud.

2013. aastal suundus Macek Saksamaale, liitudes sealse kõrgliiga klubiga Iserlohn Roosters, kus mängis kokku kolm hooaega. Aastatel 2016–2018 mängis ta kaks hooaega teises Saksamaa kõrgliiga klubis, EHC Münchenis. Mõlemal hooajal tuli ta Müncheniga Saksamaa meistriks. 2017–18 põhihooajal lõi ta Saksamaa liigas 26 väravat, millega oli liiga suurim väravakütt. Hooajal 2018–19 mängis ta NHL-i klubi Vegas Golden Knightsi farmklubi Chicago Wolvesi rivistuses AHL-is. Ta jõudis Wolvesiga samal hooajal Calder Cupi finaali, kus kaotati Charlotte Checkersile.

2019. aasta juunis sõlmis ta üheaastase lepingu Jekaterinburgi Avtomobilistiga.

2018. aasta taliolümpiamängudel võitis ta Saksamaa jäähokikoondise koosseisus hõbemedali.

## Välislingid
* Brooks Macek KHL.ru lehel
* Brooks Macek hockeydb.com lehel
Peter Holland (jäähokimängija)

**Peter Holland** (sündinud 14. jaanuaril 1991 Caledonis Ontario provintsis) on Kanada jäähokimängija, kes mängib keskründajana American Hockey League'i (AHL) klubis Colorado Eagles.

Ta alustas klubikarjääri Ontario Hockey League'i klubis Guelph Storm.

2009. aastal valis Anaheim Ducks ta NHL-i ''draft''is 15. valikuna. NHL-is debüteeris ta Ducksi meeskonnas hooajal 2011–12. NHL-is on ta mänginud veel neljal hooajal Toronto Maple Leafsi (2013–2016), ühel hooajal Arizona Coyotesi (2016–17) ja ühel hooajal New York Rangersi meeskonnas (2017–18). NHL-is oli tema resultatiivseim hooaeg 2015–16 Maple Leafsis mängides (9+18).

Aastatel 2019–2021 mängis ta KHL-i klubis Jekaterinburgi Avtomobilist.

2021. aasta septembris sõlmis ta üheaastase lepingu Rootsi kõrgliigaklubiga Djurgårdens. Hooajal 2021/22 osales Holland vaid 15 mängus.

2022. aasta märtsis teatas Holland Twitteri kaudu, et on profisportlasekarjääri lõpetanud. Aasta hiljem sõlmis ta aga proovilepingu NHL-i klubiga Colorado Avalanche. Pärast Avalanche'i treeninglaagris osalemist määrati ta Avalanche'i tütarklubisse Colorado Eagles, kellega ta sõlmis 2023. aasta oktoobris üheaastase lepingu.

## Viited

## Välislingid
* Peter Holland KHL.ru lehel
* Peter Holland NHL.com lehel
* Peter Holland hockeydb.com lehel
Friedrich Wieck

**Johann Gottlob Friedrich Wieck** (18. august 1785 Pretzsch – 6. oktoober 1873 Loschwitz) oli tuntud saksa klaveriõpetaja, hääleõpetaja, klaveripoe omanik ning esseede ja muusikaülevaadete autor.  

Teda teatakse eelkõige kui oma tütre Clara õpetajat. Clara abiellus hiljem isa õpilase Robert Schumanniga, olgugi et Friedrich Wieck oli kategooriliselt selle liidu vastu. Clara Schumann oli oma aja üks kuulsamaid pianiste. Edukat muusikakarjääri tegi veel üks Wiecki tütar, Marie Wieck. Wiecki tuntumate õpilaste hulka kuulus mh veel Hans von Bülow. 

## Päritolu ja abielud
1816 abiellus Friedrich Wieck laulja ja pianisti Mariane Tromlitziga. Mariane oli Plaueni linnakantori George Christian Gotthold Tromlitzi tütar ja flöödivirtuoos Johann Georg Tromlitzi vennatütar. Friedrich ja Mariane Wieckil oli viis last: Adelheid (1817–1818), Clara, Friedrich Alwin Feodor (1821–1885), Gustav Robert Anton (1823–1884) ja Victor (1824–1827). 22. jaanuaril 1825 nende abielu lahutati. Ehkki Mariane teadis, et lahutus heidab talle halba valgust ja ta kaotab oma lapsed, tundis ta end olevat sunnitud seda sammu astuma. Wieck võis olla väga karm ja mõistmatu, kontrollides naist pidevalt ja kasutades teda ära. Stress raseduste pärast, Wiecki juhendamisel harjutamine, esinemised laulja ja pianistina, õpetamine, abistamine äris ning sõprade ja äripartnerite eest hoolitsemine nõudis noorelt naiselt palju.

3. juulil 1828 abiellus Friedrich Wieck preester Samuel Traugott Fechneri tütre Clementine Fechneriga (1805–1893), kes oli temast kakskümmend aastat noorem. Clementine Fechner oli Eduard Clemens ja Gustav Theodor Fechneri õde. Friedrich ja Clementine Wiecki abielust sündis kolm last. Clemens (1829–1833) suri noorelt, tütar Johanna Mariest (1832–1916) sai tuntud pianist ja laulja, ka tütar Cäcilie (1834–1893) oli lootustandev pianist, kuid põdes alates 16. eluaastast vaimuhaigust. Friedrich Wieck nimetas Clarat, Mariet ja Cäcilied kirjades oma "kolmeks tütreks".
Aivo Sadam

**Aivo Sadam** (sündinud 1. mail 1980) on eesti näitleja ja laulja.

Lapsena elas ta Kuressaares ja õppis Kuressaare gümnaasiumis. Ta on lõpetanud 2003. aastal Viljandi Kultuuriakadeemia näitlejana (4. lend). 

Sadam töötas aastatel 2004–2006 näitlejana Salong-Teatris ja Lasteteatris Trumm. 2006. aastal asutas ta Tallinna Lasteteatri Lepatriinu, mille juht ja näitleja on ta tänini. 

Ta on ansambli Sada ja Seened laulja ja on mänginud komöödiaseriaalis "Naabriplika" Solisti.

## Viited
Globaalsus

**Globaalsus** tähendab entiteeti, mis hõlmab kogu Maad, või seab viimase suuresti esikohale. 

Protsessi, mida iseloomustavad kasvav rahvusvaheline kaubandus ja tihenev kultuurivahetus, mis muudavad maailma majandust ja ühiskonda, nimetatakse globaliseerumiseks.

## Vaata ka
*Lokaalsus
Elmar Kallas

**Elmar Kallas** (sündinud 21. märtsil 1932 Saaremaal) on eesti põllumajandustegelane, endine majandijuht ja rahvasaadik.

Ta on lõpetanud Türi Aiandustehnikumi.

1951. aastast töötas agronoomina rajooni töörahva saadikute nõukogu täitevkomitee põllumajandusosakonnas. Pärast ajateenistust Nõukogude armees oli ta 1954. аastast agronoom masina- ja traktorijaamas ning Viljandi rajooni Kindla Tee kolhoosis, seejärel Viljandi rajooni Unametsa kolhoosi esimees, 1966. aastast pikka aega Viljandi rajooni Vambola kolhoosi esimees.

Aastatel 1985–1990 oli ta Eesti NSV Ülemnõukogu XI koosseisu saadik, agrotööstuskompleksi komisjoni liige.

## Tunnustus
*1977 Eesti NSV teeneline põllumajandustöötaja
*Nõukogude Eesti preemia
*Tarvastu valla aukodanik

## Viited

## Välislingid
*Eesti filmi andmebaas. Viljandi rajooni Vambola kolhoosis (1979). Ringvaade "Nõukogude Eesti" nr 24 (1205), 5/6
Pedajas (perekonnanimi)

**Pedajas** on eesti perekonnanimi.

2019. aasta 1. jaanuari seisuga oli Eestis perekonnanimi Pedajas 112 inimesel: 58 mehel ja 54 naisel. Perekonnanimede levikult on Pedajas meeste puhul 1720. kohal ja naiste puhul 2146. kohal. Perekonnanime Pedajas kandja oli keskmiselt 39 aasta vanune (mediaanvanus oli 37). Perekonnanimi Pedajas on levinuim Jõgeva maakonnas, kus neid on maakonna 10 000 elaniku kohta 4,8.
  
## Nime kandjaid
*August Pedajas, Eesti NSV riigitegelane (1930–1992)
*Jaan Pedajas, Voltveti vallavanem (1861–1926) 
*Milli-Irene Pedajas, eesti pedagoogikateadlane (1933–1991)
*Priit Pedajas, eesti lavastaja ja näitleja (1954–)

## Vaata ka
*Pettai
*Mänd (perekonnanimi)

## Viited
Johan Lagus

**Johan Lagus** (14. jaanuar 1902 Tammiste vald, Pärnumaa – 2. juuli 1963 Stockholm) oli eesti jurist.

Ta õppis aastatel 1923–1931 Tartu Ülikoolis õigusteadust. 1936. aastast töötas ta vandeadvokaadina Tartus.

Ta kuulus Korporatsioon Vironiasse ja Kaitseliitu.

1944. aastal põgenes Lagus Rootsi ja oli seejärel tegev väliseesti organisatsioonides.

## Kirjandus
*Johan Lagust mälestades Välis-Eesti: sõltumatu informatsiooni, kultuuriküsimuste ja majanduse ajaleht, 3. august 1963.

## Välislingid
*Johan Lagus Album Academicumis
Mara Ljutjuk

**Mara Ljutjuk** (sünninimi **Mara Koppel**; sündinud 10. juulil 1978 Tallinnas) on eesti maalikunstnik ja kuraator.

## Elulugu
Mara Ljutjuk õppis 1985–1996 Tallinna 21. Keskkoolis ja lõpetas Eesti Kunstiakadeemia 2001. aastal maalikunsti erialal. Hiljem täiendas ta end Hispaanias Universidad Politécnica de Valencia juures vabade kunstide erialal ning sai 2011. aastal EKA-s haridusteaduste magistrikraadi. 2006. aastast on ta Eesti Kunstnike Liidu ning Eesti Maalikunstnike Liidu liige.

Ta on osalenud ühisnäitustel aastast 2000 ning alates 2004. aastast isikunäitustega. Ta on teinud mitu näitust koos maalikunstnik Mari Roosvaldiga. Maalimise kõrvalt kureerib ja kujundab ta näitusi, nii näiteks on ta seotud ka Evald Okase Muuseumi programmi kureerimise ja korraldamisega. Aeg-ajalt õpetab ta maalimist Eesti Kunstiakadeemia maalikursustel.

## Looming
Mara Ljutjuk kasutab oma teostes lihtsaid ja arusaadavaid kujundeid, kriitika sõnul vältides sellega ülemäärast rafineeritust ja vaatajale petliku mulje jätmist. Maalidel kujutatu jutustab lugusid, milles igaüks võib end ära tunda. Tuttavlikud motiivid, mis peegeldavad hetki meid ümbritsevast maailmast, mõtestavad lahti inimsuhteid ning juhivad vaataja tähelepanu elu nüansirikkusele. Mara Ljutjuki maalidesse on tundlikult talletatud tihti vaid viivu kestvaid hetki, fragmente elust, millest osa räägib otsesemalt, osa metafoorsemalt argisusest ja aja ringjoonelisest liikumisest.

## Isiklikku
Mara Ljutjuk on klaasikunstnik Kai Koppeli tütar, tema vanaisa oli maalikunstnik ja graafik Evald Okas.

Maral on kolm last ning ta elab ja töötab Tallinnas.

## Viited

## Välislingid
* Kunstniku koduleht
* T. Veispak. Mara Koppel keset inimesi ja erilisi suhteid – Postimees, 17. jaanuar 2007
* S. Oil. Nelja pildiga otse südamesse – Maaleht, 6. august 2014
* I. Grünfeldt. Teatrimaagiast lummatu looming – Virumaa Teataja, 2. märts 2019
One Dag Hammarskjöld Plaza

**One Dag Hammarskjöld Plaza** on 191 meetri kõrgune  pilvelõhkuja, mis asub Midtown Manhattanil aadressil 885 Second Avenue. 49 korrusega ja kontoripindadega kõrghoone valmis 1972. aastal arhitekt Emery Rothi projekti järgi. 

Hoone on nime saanud Rootsi diplomaadi ja kunagise ÜRO peasekretäri Dag Hammarskjöldi auks. Hoones asuvad mitme riigi (Rootsi, Kanada, Prantsusmaa, Itaalia, Ühendkuningriigi, Hispaania, Tšiili, Rootsi, Belgia, Iirimaa, Austria, Türgi ja Taani) ÜRO esindused.

Ehitise lähedal asub haljasala Dag Hammarskjöld Plaza.

## Vaata ka
*Dag Hammarskjöld
Lokaalsus

**Lokaalsus** tähendab entiteeti, mis hõlmab mingit kindlat paikkonda, või seab selle esikohale.

## Vaata ka
*Globaalsus
Vallo

**Vallo** on eesti mehenimi.

1. jaanuari 2019 seisuga oli Eestis eesnimi Vallo 434 mehel. Vallo on Eestis levikult 291. mehenimi.

Kõige populaarsem oli eesnimi Vallo vanuserühmas 40–44, kus neid on 10 000 elaniku kohta 8,52, ning Järva maakonnas, kus neid on 10 000 elaniku kohta 7,49. Vallo oli keskmiselt 45 aasta vanune (mediaanvanus oli 43).

## Nime kandjaid
* Vallo Allingu
* Vallo Ehasalu
* Vallo Järvi
* Vallo Kalamees
* Vallo Kirs
* Vallo Koppel
* Vallo Leet
* Vallo Reimaa
* Vallo Toomet

## Viited
KAvZ

**KAvZ** ehk **Kurgani autobussitehas** (vene keeles Курганский автобусный завод *Kurganski avtobusnõi zavod*, lühend КАвЗ) on autobussitootja Kurganis Venemaal. 

KAvZ alustas autobusside tootmist 1958. aastal GAZ-veoautode šassii põhjal. 1990. aastatel koostas tehas Ikarus-busse Venemaa turu jaoks. Praegu on KAvZ GAZ-i tütarettevõte, mis on spetsialiseerunud väikebusside, eriti koolibusside tootmisele.

## Mudelid
### Praegused
* KAvZ-4238 Aurora (2006–praeguseni)
* KAvz-4235 Aurora (2008–praeguseni)

### Endised

* KAvZ-651 (1958–1973)
* KAvZ-663 (1961–1966)
* KAvZ-685/3270/3271 (1971–1991)
* KAvZ-3100 (1976)
* KAvZ-49471 (1981–1985) – kombibuss
* KAvZ-4959 (1985) – kombibuss
* KAvZ-3275 (1991–1998)
* KAvZ-3976 (1993–2007)
* KAvZ-4229 (1998)
* KAvZ-4224 (1998–2003) – kombibuss
* KAvZ-3244 (1998–2007)
* KAvZ-39766 (2002–2008)
* KAvZ-4239 (2008–2014)

## Välislingid

*Ametlik veebisait (vene keeles)
*Ametlik veebisait (inglise keeles)
*Profiil GAZ-i veebisaidil
Columbus Circle

**Columbus Circle** on Midtown Manhattanil asuv ringristmik, kus ristuvad Eighth Avenue, Broadway, Central Park South ja Central Park West. Ringtee keskel asub Christoph Kolumbuse monument.

## Vaata ka
*Central Park
*5 Columbus Circle

## Välislingid
*
Krzysztof Tchórzewski

**Krzysztof Józef Tchórzewski** (sündinud 19. mail 1950 Rzążewis Siedlce maakonnas Masoovia vojevoodkonnas) on Poola insener ja poliitik, kuulub Õiguse ja Õigluse erakonda. Ta oli 1. detsembrist 2015 kuni 15. novembrini 2019 Poola energeetikaminister.

Ta lõpetas aastal 1974 Varssavi Tehnikaülikooli elektrotehnikateaduskonna. Ta oli 1980. aastatel seotud ametiühinguga Solidaarsus.

1. detsembrist 2015 kuni 15. novembrini 2019 oli ta Poola energeetikaminister Beata Szydło ja Mateusz Morawiecki valitsuses.
Saksamaa ühendatud võistkond

**Saksamaa ühendvõistkond** (saksa keeles *Gesamtdeutsche Mannschaft*) võistles 1956., 1960. ja 1964. aasta tali- ja suveolümpiamängudel Lääne- ja Ida-Saksamaa sportlaste ühendatud meeskonnana.

1956. aastal kuulusid võistkonda kolmandana Saarimaa olümpiakomitee sportlased, kes olid 1952. aastal saatnud eraldi meeskonna, kuid 1956. aastal oli Saksamaa Liitvabariigi olümpiakomiteega liitumine pooleli. See protsess viidi lõpule 1957. aasta veebruaris pärast Saarimaa vastuvõtmist Saksamaa Liitvabariiki.

Autasustamistseremoonia ajal mängiti meeskonna kuldmedalistide auks kompromissina hümnide asemel Ludwig van Beethoveni teost "Ood rõõmule".

## Medalid
### Medalid suveolümpiamängudelt

### Medalid taliolümpiamängudelt


Fail:Hans Günter Winkler 1966.jpg|Hans Günter Winkler Saksamaa ühendvõistkond tuli neljakordseks olümpiavõitjaks
Fail:Bundesarchiv Bild 183-41410-0013, Wolfgang Behrendt.jpg|Wolfgang Behrendt,  esimene Ida-Saksa olümpiavõitja
Fail:Armin Hary and Bernd Cullmann 1960.jpg|Armin Hary  saab teatepulga Bernd Cullmannilt 1960. aasta olümpiamängude finaalis
Kevin Strootman

**Kevin Johannes Willem Strootman** (sündinud 13. veebruaril 1990 Ridderkerkis) on Hollandi jalgpallur, kes mängib kaitsva poolkaitsjana Itaalia kõrgliiga klubis Genoa.

Ta alustas klubikarjääri 2008. aastal Rotterdami Spartas. Hooaja 2010–11 teises pooles mängis ta Utrechtis. 2011. aasta juunis liitus ta PSV Eindhoveniga, kus mängis kokku kaks hooaega.

2013. aasta juulis liitus ta Itaalia kõrgliiga klubiga AS Roma. Romas mängis ta kokku viis hooaega.

2018. aasta augustis siirdus ta Prantsusmaa kõrgliiga klubisse Marseille Olympique. 2021. aasta jaanuaris läks ta hooaja lõpuni laenule Genoasse.

Debüüdi Hollandi jalgpallikoondises tegi Strootman 9. veebruaril 2011 mängus Austria vastu. Esimese värava lõi ta koondises 6. septembril 2011 EM-i valikmängus Soome vastu. Ta kuulus Hollandi koondisse 2012. aasta Euroopa meistrivõistlustel.

## Saavutused
;PSV Eindhoven
*KNVB beker: 2011–12
*Johan Cruijff Schaal: 2012

## Välislingid
Olari (eesnimi)

**Olari** on eestipärane mehenimi.

1. jaanuari 2019 seisuga oli Eestis eesnimi Olari 241 mehel. Olari on Eestis populaarsuselt 404. mehenimi.

Kõige populaarsem oli eesnimi Olari vanuserühmas 35–39, kus neid on 10 000 elaniku kohta 4,69, ning Hiiu maakonnas, kus neid on 10 000 elaniku kohta 5,23. Olari oli keskmiselt 33 aasta vanune (mediaanvanus oli 34).

## Nime kandjaid
*Olari Elts
*Olari Suislep
*Olari Taal
*...

## Viited
Indrek Jürgenson

**Indrek Jürgenson** (sündinud 31. märtsil 1976 Tarvastus) on Eesti IT-spetsialist, ettevõtja ja ärijuht.

#### Haridus
Jürgenson õppis Pärnu Koidula Gümnaasiumis keemia- ja bioloogiakallakuga klassis ning osales olümpiaadidel. 1994. aastal asus ta õppima Tallinna Pedagoogikaülikooli füüsika ja informaatika erialale. Ülikooliõpingute kõrvalt juhendas ta Nõmme Noortemajas arvutiringi. Hiljem täiendas ta end Estonian Business Schoolis IT-juhtimise erialal ning 2009. aastal õppis ta Nevada ülikoolis Ameerika Ühendriikides.1

#### Tööalane tegevus
1995. aastal töötas Jürgenson ETK Agros IT-insenerina ning 1996. aastast Eesti Telefoni arvutiadministraatorina. Hiljem sai temast Eesti Telefonis geoinfosüsteemide koordinaator ning koos akadeemik Jüri Lippusega koostas ta 2001. aastal Eesti geodeesiastandardi. 2001–2003 töötas ta Londonis, kus aitas ettevõttel Eurofone äritegevust laiendada.

1996. aastast töötas Jürgenson Olympic Casino IT-juhina, vastutades nii igapäevase IT-süsteemide toimimise kui ka ettevõtte laienemise eest. 2008. aastaks oli Olympic Casinost saanud rahvusvaheline ettevõte, millel oli 136 kasiinot kaheksas riigis. Aastatel 

2009–2012 oli ta Olympic Entertainment Groupi juhatuse esimees. 2010. aastal käivitas ta Eesti esimese ametliku online-kasiino Olympic-Online kaubamärgi all.

2013–2017 töötas Jürgenson tarkvaraettevõttes Helmes ärisuuna juhi ja partnerina. 2017. aasta märtsist töötas ta Cleveron AS-is tarkvaraarenduse osakonna juhatajana.

2020. aastal asutas Jürgenson koos Andres Sampka ja Tanel Raunaga nutipakiautomaatide arendaja ParcelSea, kus ta oli tehnoloogiajuht (CTO) ja kaasasutaja. ParcelSea arendas isiklikke nutipostkaste ja kogus investeeringuid nii Eesti kui ka välisinvestoritelt. 2024. aastal omandas Jetbeep ettevõtte tehnoloogia ja kliendilepingud ning kogu meeskond liitus Jetbeepiga, et jätkata lähikonna pakiautomaatide võrgustiku arendamist Euroopas.

2023–2024 töötas Jürgenson Ridango AS-is VP of Engineering ametikohal, juhtides arendusprojekte ühistranspordi automatiseeritud piletisüsteemide ja reaalajas reisijate infosüsteemide valdkonnas.

#### Nõukogu ja muud rollid
Alates 2019. aastast kuulub Jürgenson AS Wavecom nõukogusse.

#### Isiklikku
Indrek Jürgensonil on üle 20 aasta kogemust nii IT- kui ka juhtimisvaldkonnas. Ta on olnud seotud mitmete Eesti tehnoloogiaettevõtete arenguga ning panustanud innovaatiliste lahenduste loomisesse.
----**Viited:**

* Indrek Jürgenson – Vikipeedia
* Parcelsea, an Estonian last-mile technology company, was acquired by Jetbeep
* Estonian startup ParcelSea raises close to €1M to scale smart mailboxes to new markets
* Significant change in the management - Andres Kukk joined the owners circle (Wavecom)

* Indrek Jurgenson LinkedIn: Career Update

*
Maka keel

**Maka keel** on Paraguays räägitav keel, mis kuulub matako keelkonda. Seda räägib umbes 1000 inimest Presidente Hayesi departemangus ja Asuncióni ümbruses.

Maka keeles on 22 konsonantfoneemi ja 5 vokaalfoneemi. Eristatakse pikki ja lühikesi vokaale.

## Viited

## Välislingid
*http://endangeredlanguages.com/lang/3020
*https://glottolog.org/resource/languoid/id/maca1260
*http://www.language-archives.org/language/mca
*https://sails.clld.org/languages/mca
Punastamine

**Punastamine** on seisund, mille korral inimese näole, kaelale ja ülakehale ilmub laiguline punetus, kui pinnaveresooned laienevad ja pinna verevool suureneb. Punetusreaktsiooni käivitab autonoomne või tahtmatu sümpaatiline närvisüsteem.

Punastamine on väga individuaalne. Mõnedel inimestel ilmneb punetus sotsiaalsetes olukordades, kuid teistel ilmneb see harva. Punastamise põhjustavad tavaliselt pinged, mis võivad olla seotud piinlikkuse, ebakindluse või näiteks ihaga. Intensiivne viha või viha võib põhjustada ka punastamise. Punastamisega kaasneb sageli tugev higistamistunne samal ajal.

Kuigi punastamise mehhanism on hästi teada, pole selle lõplikku eesmärki veel hästi mõistetud. Siiski on spekuleeritud, et varajaste inimeste eelkäijate hulgas võis punastamine olla oluline signaal. Enne kõnepõhise suhtluse arendamist võisid näo värvimuutused koos väljendite ja žestidega mängida olulist rolli inimese tõelise meeleseisundi edastamisel teistele liikidele.

Sotsiaalset punastamist saab ravida beetablokaatorite või kirurgilise raviga, mis blokeerib sümpaatilist närvisüsteemi, mis jookseb läbi rindade.
Dagoberto

**Dagoberto Pelentier** (enam tuntud lihtsalt kui **Dagoberto**; sündinud 22. märtsil 1983 Dois Vizinhoses) on endine Brasiilia jalgpallur (ründaja).

Ta alustas klubikarjääri 2001. aastal Atlético Paranaenses, kus mängis kuni 2007. aastani. Brasiilia kõrgliigas mängis ta karjääri jooksul veel São Paulo (2007–2011), Internacionali (2012–2013), Cruzeiro (2013–2015), Vasco da Gama (2015) ja Vitória (2016) meeskonnas. Brasiilia meistriks tuli ta kokku viis korda, 2001. aastal Atlético Paranaensega, 2007. ja 2008. aastal São Pauloga ning 2013. ja 2014. aastal Cruzeiroga.

Tema ainsaks välisklubiks jäi USA liiga North American Soccer League'i klubi San Francisco Deltas, kus ta mängis kuni 2017. aastani.

Tema karjääri viimaseks klubiks jäi Brasiilia esiliiga klubi Londrina, kus ta mängis aastatel 2018–2019. 2018. aastal lõi ta esiliigas 18 väravat, millega oli liiga suurim väravakütt. Viimasel hooajal jäi tema arvele viis mängu ja kaks väravat.

2003. aastal osales ta Brasiilia kuni 20-aastaste koondisega Lõuna-Ameerika omavanuste meistrivõistlustel. Brasiilia sai turniiril teise koha ja Dagoberto oli nelja väravaga turniiril Brasiilia resultatiivseim mängija. Samal aastal osaleti veel Panameerika mängudel, kus saadi samuti teine koht, ja noorte maailmameistrivõistlustel, kus saavutati esikoht. 

Jalgpallurikarjääri lõpetamisest teatas ta 2019. aasta septembris.

## Saavutused
;Atlético Paranaense
*Campeonato Brasileiro Série A: 2001
*Campeonato Paranaense: 2005
;São Paulo
*Campeonato Brasileiro Série A: 2007, 2008
;Internacional
*Campeonato Gaúcho: 2012
;Cruzeiro
*Campeonato Brasileiro Série A: 2013, 2014
*Campeonato Mineiro: 2014
;Vasco da Gama
*Campeonato Carioca: 2015
;Vitória
*Campeonato Baiano: 2016
;San Francisco Deltas
*North American Soccer League: 2017

## Viited
Eurorühm

**Eurorühm** (ka **eurogrupp**) on mitteametlik organ, mille raames kohtuvad euroala riikide rahandusministrid, et arutada ühiseid euroga seotud teemasid.

## Ajalugu
Eurorühm loodi 13. detsembril 1997 Euroopa Ülemkogu otsusega.

Eurorühma esimene kohtumine toimus 4. juunil 1998 Luksemburgis Senningeni lossis.

10. septembril 2004 otsustas eurorühm määrata alalise esimehe, kelle ametiaeg kestis kaks aastat. ECOFINi kohtumisel Scheveningenis valiti eurorühma esimeseks alaliseks esimeheks Jean-Claude Juncker. Tema ametiaeg kestis 1. jaanuarist 2005 kuni 31. detsembrini 2006. Tegelikult oli ta eurorühma esimees kuni 21. jaanuarini 2013. Teine alaline eurorühma esimees (21. jaanuarist 2013 kuni 12. jaanuarini 2018) oli Jeroen Dijsselbloem. Alates 13. juulist 2020 on eurorühma alaline esimees Paschal Donohoe (enne teda 12. jaanuarist 2018 Mário Centeno).

## Ülesanded
Eurorühma peamine ülesanne on tagada euroala liikmesriikide **majanduspoliitika tihe koordineerimine**. Samuti on selle eesmärk soodustada tingimusi **tugevamaks majanduskasvuks**.

Eurorühm vastutab ka **euroala tippkohtumiste** ettevalmistamise ja nende järelmeetmete eest.

## Kohtumised
Eurorühm kohtub tavaliselt **kord kuus** majandus- ja rahandusküsimuste nõukogu istungile eelneval päeval. Eurorühma kohtumistel osalevad ka majandus- ja rahandusküsimuste ning maksunduse ja tolli volinik ning Euroopa Keskpanga president.

Euroala riikide rahandusministrite esimene mitteametlik kohtumine toimus 4. juunil 1998. aastal Senningeni lossis Luksemburgis.

## Viited
Kiongi keel

**Kiongi keel** on Nigeri-Kongo keelkonna Crossi jõe keelte hulka kuuluv keel, mida räägivad kiongid Nigeerias.

Kõnelejaid oli 2004. aastal umbes 100.

## Viited

## Välislingid
*http://endangeredlanguages.com/lang/4401
Nature Cat

**"Nature Cat"** on USA-Kanada animafilm. Seriaali hakkas 2015. aastal tootma Spiffy Pictures, WTTW ja 9 Story Media Group.

## Viited
Jakub Kovář

**Jakub Kovář** (sündinud 19. juulil 1988 Písekis) on Tšehhi jäähokimängija, kes mängib väravavahina Tšehhi kõrgliigaklubis Praha Sparta.

2006. aastal valis Philadelphia Flyers ta NHL-i ''draft''is 109. valikuna. NHL-is pole ta kunagi mänginud, kuid hooajal 2007–08 mängis ta Ontario Hockey League'i klubis Windsor Spitfires.

Aastatel 2009–2013 mängis ta Tšehhi kõrgliigaklubis České Budějovice.

2013. aastal liitus ta KHL-i klubiga Jekaterinburgi Avtomobilist. Hooajal 2016–17 mängis ta Tšerepovetsi Severstalis, kuid naasis seejärel Avtomobilisti. Aastatel 2015, 2019 ja 2020 valiti ta KHL-i tähtede mängule.

Hooaja 2021/22 teises pooles mängis ta Šveitsi kõrgliigaklubis ZSC Lions. 2022. aasta aprillis sõlmis ta lepingu Praha Spartaga.

2011. ja 2012. aasta maailmameistrivõistlustel võitis ta Tšehhi jäähokikoondise koosseisus pronksmedali. Ta kuulus Tšehhi koondisse ka 2014. aasta taliolümpiamängudel.

Tema noorem vend Jan Kovář on samuti jäähokimängija.

## Välislingid
* Jakub Kovář KHL.ru lehel
* Jakub Kovář hockeydb.com lehel
Eesti Laul 2020

**Eesti Laul 2020** oli kaheteistkümnes Eesti Laulu võistlus ja 27. Eurovisiooni lauluvõistluse Eesti eelvoor. Poolfinaalid toimusid 13. ja 15. veebruaril Tartu Ülikooli spordihoones. Finaal toimus 29. veebruaril 2020 Saku Suurhallis. 

Poolfinaale ja finaali juhtisid Karl-Erik Taukar ja Tõnis Niinemets. 

13. novembril 2019 avaldati järgmised poolfinalistid: Stefan Airapetjan, ansambel Kruuv, Shira, Merilin Mälk, Jaagup Tuisk, Little Mess, Ziggy Wild, Uku Suviste, Uudo Sepp, Traffic, Rasmus Rändvee, Mariliis Jõgeva, Renate ja Laura.

Võistluse võitis ja Eestit pidi 2020. aasta Eurovisiooni lauluvõistlusel, mis pandeemia tõttu ära jäi, esindama Uku Suviste lauluga "What Love Is".

## Võistluslaulud

## 1. poolfinaal
1. poolfinaal toimus 13. veebruaril 2020 Tartu Ülikooli spordihoones.

### I voor

### II voor

## 2. poolfinaal
2. poolfinaal toimus 15. veebruaril 2020 Tartu Ülikooli spordihoones.

### I voor

### II voor

## Finaal
Finaal toimus 29. veebruaril 2020 Saku Suurhallis.
### I voor

### II voor

## Viited


## Välislingid

* Lauluvõistluse veebileht Eesti Rahvusringhäälingu veebis
Ühisturg

**Ühisturg** (inglise keeles *common market*) on riikidevahelise majandusliku suhtlemise ühtse turu loomise esimene etapp. Ei pruugi tagada mittetariifsete kaubandustõkete vähendamist. Tavaliselt on üles ehitatud vabakaubanduspiirkonnana, kus puuduvad tollitariifid kaupadele ja teenustele. Mõiste väljendab riikidevahelise majandusliku koostöö (integratsiooni) arenenumat vormi. Selle baasiks on tolliliit, mille puhul liikmesriikide viljeldavale organisatsioonisisesele vabakaubandusele lisandub tööjõu ja kapitali vaba liikumine liikmesriikide vahel. Ühendusse mittekuuluvate riikide suhtes rakendatakse omavahel kooskõlastatud protektsionistlikku kaubanduspoliitikat koos konsensusliku tollitariifide süsteemiga. 

Ühisturu arenenuim vorm on 1957. aastal Rooma kokkuleppe alusel asutatud Euroopa Majandusühendus (EEC), millest 1992. aasta Maastrichti lepingu alusel kujundati Euroopa Liit (EU). Ühisturu elemente kannavad ka Kariibi Ühendus (CARICOM), Põhja-Ameerika Vabakaubandusleping (NAFTA), Ladina-Ameerika Majandussüsteem (SELA), Aafrika-Malgaši Liit (UAM), Araabia Koperatsiooninõukogu (ACC), Kesk-Aafrika Maade Majandusühendus (CEEAC) jt. Integratsiooni elemente tsentraalse juhtimise tingimustes kandis ka aastatel 1949–1991 eksisteerinud sotsialistlike riikide majanduskoostöö institutsioon Vastastikuse Majandusabi Nõukogu (VMN, ingliskeelse lühendiga CMEA, *Council for Mutual Economic Assistance*, tuntud ka kui COMECON).

## Vaata ka
*Euroopa ühisturg
*Ida- ja Lõuna-Aafrika Ühisturg
UEFA Meistrite Liiga 2019–2020

**UEFA Meistrite Liiga 2019/20** hooaeg on Euroopa parimate klubimeeskondade vaheliste võistluste 28. hooaeg (UEFA Meistrite Liiga eelkäija, Euroopa karikavõistluste 65. hooaeg).

UEFA Meistrite Liiga finaal 2020 toimub Atatürki Olümpiastaadionil İstanbulis 30. mail 2020.

Kaitsev meister on Liverpool.

## Alagrupiturniir
### A-alagrupp

### B-alagrupp

### C-alagrupp

### D-alagrupp

### E-alagrupp

### F-alagrupp

### G-alagrupp

### H-alagrupp

## Välislingid
* UEFA Meistrite Liiga UEFA lehel